b'\n_START_ARTICLE_\nElektronika BK\n_START_SECTION_\nModeliai\n_START_PARAGRAPH_\nPirmasis modelis, Elektronika BK-0010 (\xd0\xad\xd0\xbb\xd0\xb5\xd0\xba\xd1\x82\xd1\x80\xd0\xbe\xd0\xbd\xd0\xb8\xd0\xba\xd0\xb0 \xd0\x91\xd0\x9a-0010), pasirod\xc4\x97 1985 m. saus\xc4\xaf. Kompiuteris tur\xc4\x97jo membranin\xc4\x99 klaviat\xc5\xabr\xc4\x85, 32 KB RAM, i\xc5\xa1 kurios pus\xc4\x97 buvo naudojama vaizdo atmin\xc4\x8diai, 32 KB pastovios atmintin\xc4\x97s su FOCAL interpretatoriumi, 3 MHz taktinio da\xc5\xbenio 16 bit\xc5\xb3 procesori\xc5\xb3, o kaip vaizdavimo \xc4\xaftaisas gal\xc4\x97jo b\xc5\xabti naudojamas televizorius (prijungiamas EuroConnector jungtimi) arba vaizduoklis. Duomen\xc5\xb3 saugojimui buvo naudojamas magnetini\xc5\xb3 juosteli\xc5\xb3 ra\xc5\xa1ytuvas. Kompiuteris taip pat gal\xc4\x97jo b\xc5\xabri prijungtas ir prie spalvoto televizoriaus ir gal\xc4\x97jo atvaizduoti 256\xc3\x97256 skyros grafinius elementus ir 512\xc3\x97256 skyros \xe2\x80\x93 vienspalvius._NEWLINE_Elektronika BK-0010-01 buvo galingesnis modelis su \xc4\xafprasta klaviat\xc5\xabra ir programavimo kalbos BASIC dialektu Vilnius BASIC. FOCAL interpretatorius b\xc5\xabdavo pridedamas i\xc5\xa1orin\xc4\x97je laikmenoje, kuri buvo jungiama \xc4\xaf Q-Bus lizd\xc4\x85._NEWLINE_Elektronika BK-0010\xc5\xa0 (\xd0\xad\xd0\xbb\xd0\xb5\xd0\xba\xd1\x82\xd1\x80\xd0\xbe\xd0\xbd\xd0\xb8\xd0\xba\xd0\xb0 \xd0\x91\xd0\x9a-0010\xd0\xa8) modelis buvo skirtas mokykloms. Kompiuteris tur\xc4\x97jo special\xc5\xb3 tinklo adapter\xc4\xaf, kuris buvo jungiamas \xc4\xaf Q-Bus lizd\xc4\x85._NEWLINE_Elektronika BK-0011 pasirod\xc4\x97 1990 m. Modelis tur\xc4\x97jo 128 KB RAM (kuri buvo padalinta \xc4\xaf 16 KB puslapius), 4 MHz procesori\xc5\xb3, naujesn\xc4\x99 BASIC versij\xc4\x85 i\xc5\xa1orin\xc4\x97je laikmenoje, 16 vaizdo pale\xc4\x8di\xc5\xb3, ir tur\xc4\x97jo galimyb\xc4\x99 naudoti diskasuk\xc4\xaf (BK-0010 serijos kompiuteriams buvo skirtas specialus diskasukio adapteris). Viena i\xc5\xa1 opercini\xc5\xb3 sistem\xc5\xb3 buvo ANDOS, nors oficialiai kompiuteris komplektuotas su BK-11 (RT-11 modifikacija)._NEWLINE_Elektronika BK-0011M buvo BK-0011 modifikacija, kurioje buvo sutvarkyti kai kurie nesuderinamumai su BK-0010. Pavyzd\xc5\xbeiui, BK-0010 program\xc5\xb3 garsai neveik\xc4\x97 BK-0011 kompiuteriuose. \xc5\xa0i modifikacija greitai pasiek\xc4\x97 rink\xc4\x85 ir prakti\xc5\xa1kai visi BK-0011 serijos kompiuteriai buvo BK-0011M._NEWLINE_Visuose modeliuose buvo universali 16 bit\xc5\xb3 jungtis su atskiromis \xc4\xaf\xc4\x97jimo ir i\xc5\xa1\xc4\x97jimo magistral\xc4\x97mis. Tai leido vienu metu naudoti kelet\xc4\x85 i\xc5\xa1orini\xc5\xb3 \xc4\xafrengini\xc5\xb3 (vairasvirt\xc4\x99, pel\xc4\x99, spausdintuv\xc4\x85, \xc4\xafvairius garso \xc4\xafrenginius ir kt.) tiek nam\xc5\xb3 naudojimui, tiek moksle ir pramon\xc4\x97je. M\xc4\x97g\xc4\x97jai prijungdavo ir pa\xc5\xbeangesni\xc5\xb3 rengini\xc5\xb3. Pavyzd\xc5\xbeiui, suk\xc5\xabr\xc4\x97 kietojo disko ir 2,5 colio diskeli\xc5\xb3 \xc4\xafrenginio kontrolerius.'